Jubilej vjeroučitelja, suradnika i animatora u župnoj katehezi i odgojiteljica u vjeri

 - poziv na hodočašće u Jubilarnoj godini milosrđa i program u Đakovu

#### Svim župama u Đakovačko-osječkoj nadbiskupiji

#### Svim vjeroučiteljima Đakovačko-osječke nadbiskupije

* **Suradnicima i animatorima u župnoj katehezi**

## Odgojiteljicama u vjeri u predškolskim ustanovama i dječjim vrtićima

Poštovani i dragi vjeroučitelji, animatori i suradnici u župnoj katehezi,

odgojiteljice u vjeri i dragi župnici!

Dan vjeroučitelja koji svake godine organizira Katehetski ured naše nadbiskupije ove će godine, prigodom Izvanrednoga jubileja milosrđa, imati i posebne sadržaje. Taj ćemo dan obilježiti kao *Jubilej vjeroučitelja, suradnika i animatora u župnoj katehezi i odgojiteljica u vjeri u predškolskim ustanovama* iz cijele Nadbiskupije, s hodočašćem u katedralu-bazliku u Đakovu – „majku svih crkava“ naše Nadbiskupije. Bit će nam to i posebna prilika da, u zajedništvu cijele Crkve, u Svetoj godini milosrđa osnažimo i produbimo svoj osobni poziv i poslanje vjeroučitelja, katehete i odgajatelja u vjeri.

Jubilejsko hodočašće vjeroučitelja, suradnika i animatora u župnoj katehezi i odgojiteljica u vjeri bit će u **subotu 11. lipnja 2016. s početkom u 9 sati.** Sve vas, koji ste na različite načine uključeni na važnom polju naviještanja Radosne vijesti, pozivamo da hodočastite „Vratima milosrđa“ naše katedrale te izrazite duboku želju za trajnim obraćenjem, poniranjem u otajstva vjere i trajnim produbljivanjem osobnoga odnosa s Bogom. Program će započeti u Svečanoj dvorani biskupa Antuna Mandića u Središnjoj nadbiskupijskoj i fakultetskoj knjižnici KBF-a u Đakovu(P. Preradovića 17) a nastaviti se u katedrali-bazilici. U pripravi za hodočašće nastojte se i duhovno pripraviti sakramentom pomirenja, iako ćemo na sam dan vašega hodočašća nastojati dati i priliku za ispovijed u prostorima SNFK-a.

Jubilejsko hodočašće odvijat će se prema sljedećem rasporedu:

08.30 Okupljanje na KBF-u (Svečana dvorana biskupa Antuna Mandića, SNFK)

09.00 *Od iskustva do življenja milosrđa*, razmatranje (dr. sc. s. Ozana Krajačić)

09.45 Okrjepa

10.30 Procesija do katedrale i ulazak na Vrata milosrđa

11.30 Euharistijsko slavlje (predvoditelj nadbiskup mons. Đuro Hranić)

Sve župnike molimo da na jubilejsko hodočašće potaknu svoje suradnike i animatore u župnoj katehezi.

Molimo da svoje sudjelovanje na hodočašću osobno unaprijed prijavite (**najkasnije do 3. lipnja**) na e-mail Katehetskog ureda (*katehetski.ured@djos.hr*) ili na telefon (031/802-237).

 Robert Jugović, ✠ Đuro Hranić,

 kancelar nadbiskup metropolit